אוד האסל

אוד האסל (נורווגית: Odd Hassel; 17 במאי 1897 – 11 במאי 1981) היה כימאי פיזיקלי נורווגי, חתן פרס נובל לכימיה לשנת 1969 (במשותף עם דרק הארולד ריצ'רד ברטון), "על תרומותיהם לפיתוח הקונספט של קונפורמציה".

חייו 
נולד בכריסטיאניה (שמה הוקדם של אוסלו) שבנורווגיה, לארנסט, גינקולוג ולמטילדה לבית קלבנס. בשנת 1915 החל ללמוד באוניברסיטת אוסלו, שם למד מתמטיקה, פיזיקה וכימיה וסיים את לימודיו ב-1920. לאחר שלקח שנת חופש מלימודיו, נסע למינכן שבגרמניה, על מנת לעבוד במעבדה של פרופסור קזימיר פג'נס. לאחר שעבר לברלין, עבד במכון הקיסר וילהלם (כיום מכון מקס פלאנק), שם החל לעשות מחקר על קריסטלוגרפיה בקרני רנטגן. בשנת 1924 קיבל את הדוקטורט שלו מטעם אוניברסיטת ברלין. שנה לאחר מכן חזר לאוניברסיטת אוסלו, וב-1934 קיבל פרופסורה. האסל סיים את עבודתו באוניברסיטת אוסלו בשנת 1964.

ב-1969 זכה האסל בפרס נובל לכימיה, יחד עם דרק הארולד ריצ'רד ברטון, על תרומותיהם לפיתוח הקונספט של קונפורמציה.

האסל היה רווק ולא הקים משפחה. נפטר ב-11 במאי 1981.

קישורים חיצוניים

 

חברי האקדמיה המלכותית השוודית למדעים
זוכי פרס נובל לכימיה
זוכי פרס נובל נורווגים
בוגרי אוניברסיטת אוסלו
נורווגים שנולדו ב-1897
נפטרים ב-1981